
Αρ. Φύλλου 206 


2 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας έκδοσης, ανάκλησης και 
ανανέωσης του πιστοποιητικού άσκησης επαγγέλ¬ 
ματος, το οποίο υποχρεούται να κατέχει πρόσωπο 
το οποίο εκδίδεται με αμοιβή. 1 

Καθορισμός αμοιβής της Επιτροπής επεξεργασίας 
του Ειδικού Θέματος της διερεύνησης, εξέτασης 
και διαμόρφωσης και εισήγησης συμβατικών όρων 


που θα πρέπει να περιληφθούν στα τεύχη δημο- 
πράτησηςτων υπηρεσιών «Σύμβουλος Διαχείρισης 
του αυτοκινητοδρόμου ΠΑΤΡΑ - ΑΘΗΝΑ - ΘΕΣΣΑ¬ 
ΛΟΝΙΚΗ - ΕΥΖΩΝΟΙ». 2 

Έγκριση ημερών κίνησης υπαλλήλων της ΓΓΔΕ του 
ΥΠΕΧΩΔΕ που απασχολούνται με το έργο αποκα¬ 
τάστασης σεισμοπλήκτων για το έτος 2001. 3 

Καθιέρωση υπερωριακής εργασίας υπαλλήλων του 
Γραφείου του Γενικού Γραμματέα Λαϊκής Επιμόρ¬ 
φωσης . 4 


Καθιέρωση υπερωριακής και λοιπής εργασίας για 
οκτώ (8) αστυνομικά όργανα της προσωπικής 
ασφάλειας του Υπουργού και του Γενικού Γραμμα¬ 


τέα του Υπουργείου Δικαιοσύνης. 5 

Καθιέρωση απογευματινής εργασίας σε υπαλλήλους 
του Υπουργείου Δικαιοσύνης. 6 

Υπερωριακή και λοιπή απασχόληση δύο οδηγών στο 
Πολιτικό γραφείο του Υπουργού Δικαιοσύνης. 7 

Καθιέρωση υπερωριακής απασχόλησης υπαλλήλωντης 
Κεντρικής Υπηρεσίας του Υπουργείου Δικαιοσύνης 
που υπηρετούν στο τμήμα Ποινικού Μητρώου. 8 


Καθιέρωση εργασίας Κυριακών και εξαιρέσιμων ημε¬ 
ρών προς συμπλήρωση της εβδομαδιαίας υποχρε¬ 
ωτικής για τους νυχτοφύλακες της Κ.Υ. του Υπουρ¬ 


γείου Δικαιοσύνης. 9 

Υπερωριακή απασχόληση υπαλλήλων της Κεντρικής 
Υπηρεσίας του Υπουργείου Δικαιοσύνης που συμ¬ 
μετέχουν στην Εθνική Διακλαδική άσκηση «ΑΛΕ¬ 
ΞΑΝΔΡΟΣ 2001». 10 


ΑΠΟΦΑΣΕΙ Σ 

Αριθ. 4861 (1) 

Καθορισμός της διαδικασίας έκδοσης, ανάκλησης και 
ανανέωσης του πιστοποιητικού άσκησης επαγγέλμα¬ 
τος, το οποίο υποχρεούται να κατέχει πρόσωπο το 
οποίο εκδίδεται με αμοιβή 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 4 του άρθρου 1 του Ν. 2734/99 
«Εκδιδόμενα με αμοιβή πρόσωπα και άλλες διατάξεις» 
όπως αντικαταστάθηκαν με τις διατάξεις της παρ. 1 του 
άρθρου 12 του Ν. 2839/2000 «Ρυθμίσεις θεμάτων του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης και άλλες διατάξεις». 

2. Την αριθμ. πρωτ. ΔΙΔΚ/Φ. 1/2/11187/12.5.2000 (ΦΕΚ 
630/Β/12.5.2000) Κοινή Απόφαση του Πρωθυπουργού και 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ανάθεση αρμοδιοτήτων της Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης καιΑπο- 
κέντρωσης Λεωνίδα Τζανή και Κων/νο Καϊσερλη». 

3. Την 2850/18.4.2000 Κοινή Απόφαση του Πρωθυ¬ 
πουργού και του Υπουργού Υγείας και Πρόνοιας «Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο» (ΦΕΚ 
565/Β/20.4.2000). 

Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Καθορίζουμε την διαδικασία έκδοσης, ανάκλησης και 
ανανέωσηςτου πιστοποιητικού άσκησης επαγγέλματος, το 
οποίο υποχρεούται να κατέχει πρόσωπο το οποίο εκδίδεται 
με αμοιβή και το οποίο χορηγείται από το Νομάρχη του τό¬ 
που κατοικίας του αιτούντοςτο πιστοποιητικό προσώπου. 

Στο πιστοποιητικό ασκήσεως επαγγέλματος επικολλάται 
έγχρωμη φωτογραφία του προσώπου υπέρ του οποίου χο¬ 
ρηγείται αυτό, ισχύει για τρία (3) χρόνια για την περιοχή 
της οικείας Νομαρχιακής Αυτοδιοίκησης, η οποία και το 
εξέδωσε, είναι προσωποπαγές και δεν μεταβιβάζεται. 

Η Νομαρχιακή Αυτοδιοίκηση, αφού εκδώσει το πιστο¬ 
ποιητικό ασκήσεως επαγγέλματος εκδιδομένου επ’ αμοι¬ 
βή προσώπου, μεριμνά άμεσα και υποχρεωτικά για την έκ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δόση από την αρμόδια υγειονομική υπηρεσία της χορή¬ 
γησης στο πρόσωπο που κατέχει το πιστοποιητικό, βι¬ 
βλιαρίου υγείας. 

Α' ΔΙΑΔΙΚΑΣΙΑ ΕΚΔΟΣΗΣ ΤΟΥ ΠΙΣΤΟΠΟΙΗΤΙΚΟΥ 
ΑΣΚΗΣΗΣ ΕΠΑΓΓΕΛΜΑΤΟΣ ΣΕ ΠΡΟΣΩΠΑ ΗΜΕΔΑΠΗΣ 
ΥΠΗΚΟΟΤΗΤΑΣ 

Καθορίζουμε τα δικαιολογητικά, τα οποία υποχρεούται 
να υποβάλλει το ενδιαφερόμενο πρόσωπο στον οικείο 
Νομάρχη, προκειμένου να του χορηγηθεί το ανωτέρω πι¬ 
στοποιητικό. 

1. Αίτηση με χαρτόσημο, στην οποία αναγράφονται τα 
πλήρη στοιχεία ταυτότητος του προσώπου, περί χορήγη¬ 
σης πιστοποιητικού άσκησης επαγγέλματος εκδιδόμενου 
με αμοιβή προσώπου. 

2. Επικυρωμένο φωτοαντίγραφο του Δελτίου Αστυνομι¬ 
κής Ταυτότητος. 

3. Πιστοποιητικό γέννησης. 

4. Πιστοποιητικό Οικογενειακής Κατάστασης του ενδια¬ 
φερομένου προσώπου από το οποίο να αποδεικνύεται, 
ότι είναι άγαμο, τελεί εν χηρεία ή είναι διαζευγμένο. 

5. Πιστοποιητικό Κρατικού Νοσηλευτικού Ιδρύματος, 
ότι δεν πάσχει από σεξουαλικώς μεταδιδόμενη ή άλλη μο¬ 
λυσματική νόσο. 

6. Πιστοποιητικό Κρατικού Νοσηλευτικού Ιδρύματος, 
ότι δεν πάσχει από οποιασδήποτε μορφής ψυχική νόσο 
και ότι δεν είναι χρήστης ναρκωτικών ουσιών. 

7. Απόσπασμα Ποινικού Μητρώου Τύπου Β'. 

8. Βεβαίωση του Πρωτοδικείου, ότι δεν έχει καταδικα¬ 
στεί με αμετάκλητη απόφαση για ανθρωποκτονία από 
πρόθεση (άρθρο 299 Π.Κ), αποπλάνηση παιδιών (άρθρο 
339 Π.Κ), μαστροπεία (άρθρο 349 Π.Δ), σωματεμπορία 
(άρθρο 350 Π.Κ), ληστεία (άρθρο 380 Π.Κ) και εκβίαση 
(άρθρο 385 Π.Κ), καθώς και για παράβαση των διατάξεων 
των νόμων περί όπλων και ναρκωτικών. 

9. Δελτίο δακτυλοσκοπικής σήμανσης. 

10. Τρεις (3) πρόσφατες έγχρωμες φωτογραφίες. 

Β' ΔΙΑΔΙΚΑΣΙΑ ΕΚΔΟΣΗΣ ΤΟΥ ΠΙΣΤΟΠΟΙΗΤΙΚΟΥ 
ΑΣΚΗΣΗΣ ΕΠΑΓΓΕΛΜΑΤΟΣ ΣΕ ΠΡΟΣΩΠΑ ΑΛΛΟΔΑΠΗΣ 
ΥΠΗΚΟΟΤΗΤΑΣ 

Καθορίζουμε τα δικαιολογητικά τα οποία υποχρεούται 
να υποβάλλει το ενδιαφερόμενο πρόσωπο αλλοδαπής 
υπηκοότητας, στον οικείο Νομάρχη, προκειμένου νατού 
χορηγηθεί το ανωτέρω πιστοποιητικό. 

1. Αίτηση με χαρτόσημο, στην οποία αναγράφονται τα 
πλήρη στοιχεία ταυτότητος του προσώπου, περί χορήγη¬ 
σης σε αυτό πιστοποιητικού άσκησης επαγγέλματος εκ- 
διδομένου με αμοιβή προσώπου. 

2. Επικυρωμένο φωτοαντίγραφο του Διαβατηρίου. 

3. Επικυρωμένο φωτοαντίγραφο της άδειας παραμονής. 

4. Πιστοποιητικό περί μη απελάσεως. 

5. Πιστοποιητικό γέννησης του ενδιαφερομένου προ¬ 
σώπου της χώρας προέλευσης, επίσημα μεταφρασμένο. 

6. Πιστοποιητικό οικογενειακής κατάστασης της χώρας 
προέλευσης από το οποίο να αποδεικνύεται, ότι το ενδια¬ 
φερόμενο πρόσωπο είναι άγαμο, τελεί εν χηρεία ή είναι 
διαζευγμένο. 

7. Πιστοποιητικό Κρατικού Νοσηλευτικού Ιδρύματος 
της ημεδαπής, ότι δεν πάσχει από σεξουαλικώς μεταδι¬ 
δόμενη ή άλλη μολυσματική νόσο. 

8. Πιστοποιητικό Κρατικού Νοσηλευτικού Ιδρύματος της 
ημεδαπής, ότι δεν πάσχει από οποιασδήποτε μορφής ψυ¬ 
χική νόσο και ότι δεν είναι χρήστης ναρκωτικών ουσιών. 

9. Απόσπασμα ποινικού μητρώου της χώρας προέλευ¬ 
σης επίσημα μεταφρασμένο. 


10. Πιστοποιητικό ποινικού μητρώου εκδιδόμενοαπότην 
Κεντρική Υπηρεσία του Υπουργείου Δικαιοσύνης, ότι δεν 
έχει καταδικαστεί με αμετάκλητη απόφαση, για ανθρωπο¬ 
κτονία από πρόθεση (άρθρο 299 Π.Κ), αποπλάνηση παι¬ 
διών (άρθρο 339 Π.Κ), μαστροπεία (άρθρο 349 Π.Δ), σω¬ 
ματεμπορία (άρθρο 350 Π.Κ), ληστεία (άρθρο 380 Π.Κ) και 
εκβίαση (άρθρο 385 Π.Κ), καθώς και για παράβαση των 
διατάξεων των νόμων περί όπλων και ναρκωτικών. 

11. Δελτίο δακτυλοσκοπικής σήμανσης. 

12. Τρεις (3) πρόσφατες έγχρωμες φωτογραφίες. 

Γ' ΔΙΑΔΙΚΑΣΙΑ ΑΝΑΚΛΗΣΗΣ ΚΑΙ ΑΝΑΝΕΩΣΗΣ ΤΟΥ 
ΠΙΣΤΟΠΟΙΗΤΙΚΟΥ ΑΣΚΗΣΗΣ ΕΠΑΓΓΕΛΜΑΤΟΣ ΕΚΔΙΔΟ- 
ΜΕΝΩΝ ΕΠ’ ΑΜΟΙΒΗ ΠΡΟΣΩΠΩΝ 

Το ανωτέρω πιστοποιητικό ασκήσεως επαγγέλματος 
ανακαλείται από το Νομάρχη ο οποίος το εξέδωσε στις 
εξής περιπτώσεις: 

1. Όταν το πρόσωπο στο οποίο έχει χορηγηθεί συνάψει 
νόμιμο γάμο. 

2. Σε περίπτωση που το κατέχον το πιστοποιητικό εκδι- 
δόμενο πρόσωπο προσβληθεί από σεξουαλικώς μεταδιδό¬ 
μενη ή άλλη μολυσματική νόσο, μέχρι τελικής αποθερα¬ 
πείας του, όπως ορίζουν οι διατάξεις της παρ. 2 του άρ¬ 
θρου 2 του Ν. 2734/99. Η ανάκληση παύει να ισχύει με την 
προσκόμιση στον αρμόδιο Νομάρχη πιστοποιητικού απο¬ 
θεραπείας εκδιδόμενο από Κρατικό Νοσηλευτικό Ίδρυμα. 

3. Σε περίπτωση που το κατέχον το πιστοποιητικό, εκδι- 
δόμενο πρόσωπο, προσβληθεί από σεξουαλικώς μεταδι¬ 
δόμενη ή άλλη μολυσματική νόσο μη ιάσιμη, το οποίο και 
θα βεβαιώνεται από Κρατικό Νοσηλευτικό Ίδρυμα. 

4. Όταν βεβαιωθεί με σχετικό πιστοποιητικό Κρατικού 
Νοσηλευτικού Ιδρύματος ότι το κατέχον πιστοποιητικό 
άδειας ασκήσεως επαγγέλματος εκδιδόμενο πρόσωπο 
πάσχει από οποιασδήποτε μορφής ψυχική νόσο και ότι εί¬ 
ναι χρήστης ναρκωτικών ουσιών. 

5. Όταν εκδιδόμενο πρόσωπο αλλοδαπής υπηκοότητας 
απελαθεί από τη χώρα. 

6. Ανανεώνεται για ίσο χρονικό διάστημα με τους ίδιους 
όρους καιτιςίδιεςπροϋποθέσειςτηςαρχικήςχορήγησήςτου. 

7. Το εν λόγω πιστοποιητικό για πρόσωπα αλλοδαπής 
υπηκοότητας, ισχύει για όσο χρονικό διάστημα διαρκεί η 
νόμιμη παραμονή τους στη χώρα εφόσον αυτή είναι μι¬ 
κρότερη της τριετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2001 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΥΓΕΙΑΣ & ΠΡΟΝΟΙΑΣ 

ΚΑΙ ΑΠΟΚΕΝΤΡΩΣΗΣ 

Κ. ΚΑΪΣΕΡΛΗΣ X. ΣΠΥΡΑΚΗ 


Αριθ. 2/5138/0022 (2) 

Καθορισμός αμοιβής της Επιτροπής επεξεργασίας του Ει¬ 
δικού Θέματος της διερεύνησης, εξέτασης και διαμόρ¬ 
φωσης και εισήγησης συμβατικών όρων που θα πρέπει 
να περιληφθούν στα τεύχη δημοπράτησης των υπηρε¬ 
σιών «Σύμβουλος Διαχείρισης του αυτοκινητοδρόμου 
ΠΑΤΡΑ - ΑΘΗΝΑ - ΘΕΣΣΑΛΟΝΙΚΗ - ΕΥΖΩΝΟΙ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26.7.85). 

2. Του αρ. 910/77 ΠΔ «Περί Οργανισμού του ΥΠΔΕ». 

3. Του ΠΔ 69/88 για τον «Οργανισμό της Κεντρικής Υπη¬ 
ρεσίας της ΓΓΔΕ». 

4. Των τροποποιητικών / συμπληρωματικών του προα- 
ναφερομένου ΠΔ 340/90, 293/91, 335/92 και 167/92, κα¬ 
θώς και των σχετικών εγκυκλίων εφαρμογής τους 

5. Της ΕΔ1/09/116/Φ.Σπ/24.2.88 εγκυκλίου για τον «Ορ¬ 
γανισμό της Κεντρικής Υπηρεσίας της ΓΓΔΕ» 

6. Του Ν.1418/84 «Δημόσια Έργα και ρυθμίσεις συνα¬ 
φών θεμάτων» όπως τροποποιήθηκε και συμπληρώθηκε 
από τον Ν. 2229/94 (ΦΕΚ 138Α/31-8-94), του ΠΔ 609/85 
(ΦΕΚ 223Α/31.12.85) όπως τροποποιήθηκε και ισχύει σή¬ 
μερα, των λοιπών ΠΔ που εκδόθηκαν σε εκτέλεση του 
Ν. 1418/84 και των αποφάσεων που έχουν δημοσιευτεί 
στην Εφημερίδα της Κυβερνήσεως. 

7. Της λοιπής νομοθεσίας εκτελέσεως Δημοσίων Έρ¬ 
γων. 

8. Του Π.Δ 71/93 (ΦΕΚ 30Α/11-3-93) «Καθορισμός αρ¬ 
μοδιοτήτων που διατηρούνται από τον Υπουργό και τις 
περιφερειακές Υπηρεσίες της Γ.Γ.Δ.Ε./ΥΠΕΧΩΔΕ». 

9. Την Δ16α/04/773/29.11.90 Κοινή Απόφαση του 
Υπουργού Προεδρίας και του Αν. Υπουργού ΠΕΧΩΔΕ 
«Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

10. Του ΠΔ 23/93 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις των Οδη¬ 
γιών 71/304, 71/305, 78/669, 89/440 και 89/665 της ΕΟΚ». 

11. Του Ν.1959/91 «Για τις Οδικές Μεταφορές, τις Επι¬ 
κοινωνίες και άλλες διατάξεις». 

12. Της ΣΑΕ 071/3 στην οποία περιλαμβάνεται και το 
ενάριθμο έργο 2071585 ΔΕ. 

13. Του Π.Δ. 102/2000 περί σύστασης και λειτουργίας 
της ΕΥΔΕ - ΑΥΤΟΚΙΝΗΤΟΔΡΟΜΟΣ ΠΑΘΕ. 

14. Την παράγραφο 5 του άρθρου 1 του Νόμου 2503/97 
(ΦΕΚ 107Α) με την οποία διατηρούνται, από τον Υπουργό 
ΠΕΧΩΔΕ, οι αρμοδιότητες σχετικά με τα έργα των Ειδι¬ 
κών Υπηρεσιών Δημοσίων Έργων (ΕΥΔΕ) τα οποία χρη¬ 
ματοδοτούνται από το 2ο Κ.Π.Σ. και το Ταμείο Συνοχής. 

15. Του Νόμου 2576/98 (ΦΕΚ 25Α/9-2-98) και των 
υπουργικών αποφάσεων Δ17α/08/16/ΦΝ 402/10-2-1998, 
(ΦΕΚ 116Β'την 12-2-1998) και Δ17α/10/65/ΦΝ 402/24-7- 
1998 (ΦΕΚ 835 Β' την 12-8-1998). 

16. Τις διατάξεις του άρθρου 19 παρ. 7 του ΠΔ 774/80 
όπως αυτή αντικαταστάθηκε από τη διάταξη του άρθρου 
8παρ. 1 του Ν. 2741/99 περί ελέγχου νομιμότητας από το 
Ελεγκτικό Συνέδριο. 

17. Της αρ. πρωτ. Δ17α/10/30/22/23-05-00 (ΦΕΚ 664 Β'/ 
24-5-2000) απόφασης του Πρωθυπουργού και του 
Υπουργού ΠΕ.ΧΩ.Δ.Ε. με την οποία ανατέθηκε η άσκηση 
αρμοδιοτήτων του Υπουργού Περιβάλλοντος, Χωροτα¬ 
ξίας και Δημοσίων Έργων στους Υφυπουργούς Περιβάλ¬ 
λοντος, Χωροταξίας και Δημοσίων Έργων Αθανάσιο 
Αλευρά και Ηλία Ευθυμιόπουλο”. 

18. Της αρ. πρωτ. Δ17α/01/79/Φ.Θ./2.2.1/24-8-89 από¬ 
φασης "Περί μεταβίβασης αρμοδιοτήτων Υπουργού Πε¬ 
ριβάλλοντος, Χωροταξίας και Δημοσίων Έργων στο Γενι¬ 
κό Γραμματέα και στους Προϊσταμένους των Δ/νσεων και 
των Τμημάτων της Κεντρικής Υπηρεσίας της Γενικής 
Γ ραμματείας Δημοσίων Έργωντου ΥΠΕΧΩΔΕ” 

19. Του νόμου 2362/95 περί Δημοσίου Λογιστικού και 
ειδικότερα της παραγράφου 3 του άρθρου 22 του νόμου 
αυτού. 

20. Της με αρ. Δ17α/01 /79/Φ221 /24-8-1989 Υπουργικής 


Απόφασης «Περί μεταβίβασης αρμοδιοτήτων Υπουργού 
ΠΕΧΩΔΕ στον Γενικό Γραμματέα και στους προϊσταμέ¬ 
νους Δ/νσεων...» (ΦΕΚ666/6-9-1989/τ. Β’). 

21. Του άρθρου 40 του Ν.849/78, όπως συμπληρώθηκε 
με το άρθρο 8 του Ν.2129/93. 

22. Της υπ’ αρ. πρ. 2/74260/0004/15-10-99/Κ.Υ.Α., περί 
μεταβίβασης εξουσίας υπογραφών, σύμφωνα με το άρ¬ 
θρο 7 παρ.1 του Ν. 1943/91. 

23. Του Ν.2470/97 «Αναμόρφωση μισθολογίου προσω¬ 
πικού της Δημόσιας Διοίκησης και άλλες συναφείς διατά¬ 
ξεις» (ΦΕΚ40/Α/21-3-1997). 

Αφού λάβαμε υπόψη: 

1. Την απόφαση υπ’ αρ. Δ1 β/0/7/148/3-10-95 του ΥΠΕ¬ 
ΧΩΔΕ, με την οποία το έργο κατασκευής του αυτοκινητό¬ 
δρομου ΠΑΘΕ χαρακτηρίστηκε ως σημαντικό και ειδικό. 

2. Το άρθρο 6 του Ν. 1418/84 και ειδικότερα τις παρ. 5 
(όπως αυτή συμπληρώθηκε και με την παρ. 11 του άρ¬ 
θρου 5 του Ν. 1799/88 και 8 (η οποία παραγ. προστέθηκε 
με τους Ν. 1914/90 και 1959/91) με τις οποίες δίδεται η δυ¬ 
νατότητα ανάθεσης καθηκόντων οιασδήποτε ειδικότητας 
τεχνικού, οικονομικού, οργανωτικού κ.λ.π. συμβούλου 
για την υποβοήθηση των υπηρεσιών κατά την υλοποίηση 
και εκτέλεση των έργων. 

3. Το Π.Δ. 193/95 "Περί ίδρυσης της ΕΥΔΕ/ΠΑΘΕ’’ 
όπως τροποποιήθηκε και ισχύει με το Π.Δ. 65/97. 

4. Την αριθμ. Συνεδρία 29 / πράξη 4/31-8-1994 γνωμο¬ 
δότηση του Συμβουλίου Δημοσίων Εργων (τμήμα Κατα¬ 
σκευών) περί Ανάθεσης καθηκόντων Συμβούλων για την 
υποβοήθηση των Υπηρεσιώντης Γ.Γ.Δ.Ε. ώστε να επιτευ¬ 
χθεί πληρότητα και επιτάχυνση στις σχετικές διαδικασίες 
υλοποίησης (φάσεις μελέτης και κατασκευής) του προ¬ 
γράμματος των οδικών αξόνων Εγνατίας και Π.Α.Θ.Ε. 

5. Την εγκύκλιο 8/1998 της ΓΓΔΕπου κοινοποιήθηκε με 
το αριθμ. Δ11/53/1/26-2-1998 έγγραφο του Γεν. Γραμμα¬ 
τέα ΔΈ. ορίστηκαν τα κατώτατα όρια για τις Δημόσιες 
Συμβάσεις υπηρεσιών σύμφωνα με την οδηγία 92/50/ 
ΕΟΚ και την συμφωνία για τις Δημόσιες Συμβάσεις που 
συνάφθηκε από το Συμβούλιο για την Κοινότητα με την 
απόφαση 94/800/ΕΚτης 22/12/1994. 

6. Την αριθ. Δ1 β/0/7/148/3-10-95 απόφαση του ΥΠΕΧΩ¬ 
ΔΕ, με την οποία το έργο κατασκευής του αυτοκ/μου ΠΑ¬ 
ΘΕ χαρακτηρίστηκε ως σημαντικό και ειδικό. 

7. Με την απόφαση με αρ. πρωτ. ΚΥ/ΦΚ/ΣΥΜ/ 
οικ/49695/Ο.Ε./10-1 -2000 του ΥΠΕΧΩΔΕ συγκροτήθηκε η 
Επιτροπή επεξεργασίας του ειδικού θέματος της διερεύ- 
νησης, εξέτασης και διαμόρφωσης και εισήγησης συμβα¬ 
τικών όρων που θα πρέπει να περιληφθούν στα τεύχη δη- 
μοπράτησης σύμφωνα με την οδηγία 92/50 της ΕΟΚ, των 
υπηρεσιών «Σύμβουλος Διαχείρισης του αυτοκινητοδρό¬ 
μου ΠΑΤΡΑ - ΑΘΗΝΑ - ΘΕΣΣΑΛΟΝΙΚΗ - ΕΥΖΩΝΟΙ». 

8. Το από 15-1-2001 έγγραφο της Επιτροπής αυτής με 
το οποίο υπέβαλε στην ΕΥΔΕ ΑΥΤΟΚΙΝΗΤΟΔΡΟΜΟΣ ΠΑ¬ 
ΘΕ τους όρους δημοπράτησης των ειδικών μέτρων του 
θέματος. 

Και επειδή : 

1. Ο Οδικός Άξονας ΠΑΘΕ είναι ο κύριος οδικός άξονας 
της χώρας, συνολικού μήκους 730 χλμ, που συνδέει την ΠΑ¬ 
ΤΡΑ, την ΑΘΗΝΑ, τη ΘΕΣΣΑΛΟΝΙΚΗ και τους ΕΥΖΩΝΟΥΣ 
στα ΣΥΝΟΡΑ (ΠΑΘΕ) και ανήκει στα Διευρωπάίκά Δίκτυα. 

2. Ο Οδικός Άξονας ΠΑΘΕ που διασταυρώνεται με την 
ΕΓΝΑΤΙΑ έχει ζωτική σημασία για την Οικονομική και Κοι¬ 
νωνική ανάπτυξη της χώρας και των Περιφερειών της. 

3. Η κατασκευή του ΠΑΘΕ είναι ένα εξαιρετικά δύσκολο 

και περίπλοκο τεχνικά έργο καθόσον περιλαμβάνει τμή¬ 
ματα εξαιρετικά δυσχερή όπως μεγάλες κοιλαδογέφυ- 
ρες, υπόγειες σήραγγες κλπ, εκτελείται δε σε περιοχές 
υψηλής σεισμικότητας και χωρίς διακοπή της κυκλοφο¬ 
ρίας. Η υλοποίηση του υπόψη έργου γίνεται με τις πλέον 
σύγχρονες προδιαγραφές ποιότητας και με την εφαρμο¬ 
γή σύγχρονων μεθόδων κατασκευής που αφορούν στην 
διασφάλισηποιότηταςτουπαραγόμενου έργου, στηντή- 
ρηση των χρονοδιαγραμμάτων και στην χωρίς αποκλίσεις 
υλοποίηση του επενδυτικού προγράμματος καθώς και 
στην μεταφορά τεχνογνωσίας. 

4. Με τις αποφάσεις της 21ης Νοεμβρίου 1994, η Ευ¬ 
ρωπαϊκή Ένωση και οι ελληνικές Αρχές συμφώνησαν στις 
ελάχιστες προϋποθέσεις υλοποίησης διαφόρων μεγά¬ 
λων έργων που χρηματοδοτούνται από εθνικούς και κοι¬ 
νοτικούς πόρους. Η συμφωνία αυτή προβλέπει ότι η υλο¬ 
ποίηση κάθε μεγάλου έργου πρέπει να ανατίθεται σε ένα 
ειδικό ΦΟΡΕΑ που δημιουργείται ειδικά για το σκοπό αυ¬ 
τό (στην συγκεκριμένη περίπτωση είναι η ΕΥΔΕ ΑΥΤΟΚΙ¬ 
ΝΗΤΟΔΡΟΜΟΣ ΠΑΘΕ) και ο οποίος υποστηρίζεται από 
ένα εξωτερικό Σύμβουλο Διαχείρισης (Ργο]θοΙ Μαηα^σι·). 

5. Οι συμφωνηθείσες αρχές μεταφέρθηκαν στο παράρ¬ 
τημα VII της γραπτής συμφωνίας που φέρει το τίτλο «Ργο- 
ίθσΙΜαηαρθπίθπώ/Διαχείριση Προγράμματος Έργου και 
επισυνάπτεται σε κάθε μεταγενέστερη απόφαση χρημα¬ 
τοδότησης του έργου του ΠΑΘΕ. 

6. Τις αρχές αυτές είναι υποχρεωμένη η ΕΥΔΕ ΑΥΤΟΚΙ¬ 
ΝΗΤΟΔΡΟΜΟΣ ΠΑΘΕ να τηρεί με σχολαστικότητα και 
για την τήρηση / εφαρμογή των αρχών αυτών ελέγχεται 
στους τακτούς ελέγχους που γίνονται από τα εντεταλμέ¬ 
να όργανα της Ευρωπαϊκής Επιτροπής. 

7. Με βάση τις παραπάνω αρχές επιβάλλεται η πρόσλη¬ 
ψη Συμβούλου Διαχείρισης για την υποβοήθηση της ΕΥ- 
ΔΕ ΑΥΤΟΚΙΝΗΤΟΔΡΟΜΟΣ ΠΑΘΕ στην διαχείριση του έρ¬ 
γου κατά την διάρκεια του 3ου Κ.Π.Σ. 

8. Η πρόσληψη θα γίνει με βάση τις διατάξεις της οδη¬ 
γίας 92/50/ΕΟΚ με διαγωνισμό, και απαιτείται η διατύπω¬ 
ση των ειδικών συμβατικών όρων που θα πρέπει να περι- 
ληφθούν στα τεύχη δημοπράτησης σχετικά με τις υπο¬ 
χρεώσεις του Συμβούλου Διαχείρισης σχετικά με τους 
ποιοτικούς ελέγχους, τους ελέγχους των μελετών και των 
κατασκευών) έτσι ώστε να εξασφαλιστεί η βέλτιστη από- 
δοσητουΣ.Δ. καιη μεταφοράτηςτεχνογνωσίαςτουπρος 
την Υπηρεσία. Ακόμη επειδή μέρος των προς εκτέλεση 
έργων θα δημοπρατηθεί με το σύστημα της παραχώρη¬ 
σης θα πρέπει να περιληφθούν οι ειδικοί όροι που να εξα¬ 
σφαλίζουν την παροχή υπηρεσιών Συμβούλου σε θέματα 
που αφορούντην εκτέλεση έργων με παραχώρηση. Η δια¬ 
τύπωση των παραπάνω όρων, επιβάλλεται να γίνει από ει¬ 
δικευμένο και έμπειρο τεχνικό προσωπικό της Υπηρεσίας 
και ιδιώτες τεχνικούς, έτσι ώστε να διαμορφωθούν και να 
περιληφθούν στα τεύχη δημοπράτησης για να επιτευχθεί 
η έγκαιρη και άρτια κατασκευή του έργου και η ταχεία 
απορρόφηση των πιστώσεων από τα εγκεκριμένα κονδύ¬ 
λια της ΕΈ. 

9. Το γεγονός ότι η ανάθεση του ειδικού αυτού θέματος 
σε ιδιωτικό γραφείο θα απαιτούσε πολλαπλάσια δαπάνη 
αμοιβής και σημαντικά μεγαλύτερο χρονικό διάστημα εκ¬ 
πόνησης. 

10. Η εργασία της Επιτροπής ήταν εξειδικευμένο, σύν¬ 
θετο γνωστικό αντικείμενο και αφορά σε μια δυσχερή, 
χρονοβόρα και επίπονη εργασία που για την έγκαιρη και 
ολοκληρωμένη προώθησή της απαιτείται η συστηματική 


εργασία επιτροπής από ιδιώτες και υπαλλήλους, που θα 
εργαστούν εκτός ωραρίου της Υπηρεσίας. 

11. Η Επιτροπή, κατά την διατύπωση των όρων, έλαβε 
υπόψη και το γεγονός ότι ο διαγωνισμός με την κλειστή 
διαδικασία (προεπιλογή) για την πρόσληψη συμβούλου 
Διαχείρισης, που προκηρύχθηκε τον Μάρτιο του 2000, 
ακυρώθηκε με την απόφαση ΚΥ/ΦΚ/ΣΥΜ/31129/2-1-2001 
του ΥΠΕΧΩΔΕ και επαναπροκηρύχθηκε με την ανοικτή 
διαδικασία της οδηγίας 92/50/ΕΟΚ. 

12. Οι εργασίες της επιτροπής άρχισαν την 1-11-1999 
καιπεραιώθηκαντην 15-1-2001. 

13. Στις εργασίες αυτές μετείχαν ανελλιπώς όλα τα μέ¬ 
λη, υπάλληλοι και ιδιώτες, της Επιτροπής επεξεργασίας 
του ειδικού θέματος και συγκεκριμένα η Αγγελική Καλκα- 
τζή (ως Πρόεδρος της Επιτροπής), τα μέλη Ιωάννης Σακ¬ 
κάς, Αντώνης Κοτσώνης Γεώργιος Ντέλης, Ιωάννης Καρ- 
νέσης, ΣτεφανίαΤρέζου, Γεώργιος Κολυβάς, και Μαρίνα 
Οικονόμου καθώς και για την γραμματειακή υποστήριξη 
της Επιτροπής, η Ουρανία Τουπή. 

14. Η έγκαιρη προώθησή του εξειδικευμένου γνωστικού 
αντικειμένου της Επιτροπής απαίτησε τόση συστηματική 
εργασία, ώστε τα μέλη της εργάσθηκαν εκτός ωραρίου 
της Υπηρεσίας για συνολικό χρονικό διάστημα επτά (7) 
μηνών και για την ολοκλήρωση της εργασίας απαιτήθηκε 
παράταση από την 1η Φεβρουάριου 2000 μέχρι την 15η 
Ιανουάριου 2001. 

15. Ήδη οι ειδικές εργασίες της Επιτροπής για την διε- 
ρεύνηση, εξέταση και διαμόρφωση των συμβατικών όρων 
των τευχών δημοπράτησης σύμφωνα με την οδηγία 92/50 
της ΕΟΚ, για τις υπηρεσίες «Σύμβουλος Διαχείρισης του 
αυτοκινητοδρόμου ΠΑΤΡΑ - ΑΘΗΝΑ - ΘΕΣΣΑΛΟΝΙΚΗ - 
ΕΥΖΩΝΟΙ», περιλήφθηκαν στα οικεία τεύχη, που εγκρίθη- 
καν από το ΥΠΕΧΩΔΕ με την αριθμ. ΚΥ/ΦΚ/ΣΥΜ/ 
οικ/60427/16-1-2001. 

16. Οιπροσφερθείσες υψηλού επιπέδου υπηρεσίες των 
μελών της επιτροπής δεν μπορούσε να παρασχεθούν 
εντός του κανονικού ωραρίου εργασίας των υπηρεσια¬ 
κών παραγόντων, λόγω της τρέχουσας επιβαρυμένης ερ¬ 
γασίας στην Υπηρεσία (σημειώνεται ότι βρίσκονται σε 
εξέλιξη περίπου 35 εργολαβίες με βεβαιωμένη την ανε¬ 
πάρκεια του τεχνικού προσωπικού). 

17. Σύμφωνα με το άρθρο 5 παρ. 2 του Ν. 2229/94 όπως 
τροποποιήθηκε και ισχύει με το Ν. 2338/95 και την παρ. 4 
του άρθρου 19 του Ν.2470/97είναι δυνατή η χορήγηση 
αμοιβής (αποζημίωσης) για τα μέλη της Επιτροπής επεξερ¬ 
γασίας ειδικού θέματος της ΓΓΔΕ της ΥΠΕΧΩΔΕ εφόσον 
συσταθούν με απόφαση του Υπουργού ΠΕΧΩΔΕ, η σύνθε¬ 
ση της επιτροπής δεν είναι αμιγής από υπαλλήλους και οι 
πιστώσεις βαρύνουν το συγκεκριμένο έργο δηλαδή το ενά- 
ριθμο έργο 2071585 ΔΈ. της ΣΑΕ 071/3 που συγχρηματο- 
δοτείται από Κοινοτικούς Πόρους, αποφασίζουμε: 

1. Καθορίζουμε την αμοιβή των μελώντης επιτροπής επε¬ 
ξεργασίας της διερεύνησης, εξέτασης και διαμόρφωσης 
και εισήγησης συμβατικών όρων που θα πρέπει να περιλη- 
φθούν στα τεύχη δημοπράτησης των υπηρεσιών «Σύμβου¬ 
λος Διαχείρισης του αυτοκινητοδρόμου ΠΑΤΡΑ - ΑΘΗΝΑ - 
ΘΕΣΣΑΛΟΝΙΚΗ - ΕΥΖΩΝΟΙ», σε βάρος του ενάριθμου έρ¬ 
γου 2071596 ΔΈ. της ΣΑΕ 071/3, παρατείνοντας την λει¬ 
τουργία της Επιτροπής μέχρι 15-1-2001, ημερομηνία που 
έληξε και το έργο της υπόψη Επιτροπής, ως ακολούθως: 

1.1. Για την Πρόεδρο και τα μέλη υπαλλήλους της Επι¬ 
τροπής το ποσό των 120.000 δρχανά μήνα απασχόλησης, 
δηλαδή συνολικά, για 7 μήνες, 840.000 δρχγια έκαστο. 

1.2. Για τους ιδιώτες μέλη της επιτροπής το ποσό των 
120.000 δρχ ανά μήνα απασχόλησης, δηλαδή συνολικά, 
για 7 μήνες, 840.000 δρχ για έκαστο. 

1.3. Γ ια την γραμματέα της Επιτροπής, το ποσό των 
60.000 ανά μήνα απασχόλησης, δηλαδή συνολικά, για 7 
μήνες, 420.000 δρχ. 

2. Εγκρίνουμε την διάθεση πίστωσης ποσού ύψους 
7.140.000 δρχ σε βάρος του ενάριθμου έργου 2071585 
Δ.Ε. της ΣΑΕ 071/3 για την πληρωμή της ως άνω αμοιβής 
των υπαλλήλων, της ιδιώτη μέλους και της γραμματέως 
της Επιτροπής, πλέον των τυχόν εργοδοτικών εισφορών 
(ΚΥΤκλπ). 

3. Η σχετική καταβολή να γίνει άμεσα από την ΕΥΔΕ ΑΥ¬ 
ΤΟΚΙΝΗΤΟΔΡΟΜΟΣ ΠΑΘΕ, οριζομένου υπολόγου του 
Αγγέλου Μιχόπουλου, υπαλλήλου της ΕΥΔΕ ΑΥΤΟΚΙΝΗ¬ 
ΤΟΔΡΟΜΟΣ ΠΑΘΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 
Οι Γ ενικοί Γ ραμματείς 

Δημ/κής Πολιτικής Δημοσίων Έργων 

Υπ. Οικονομικών ΥΠΕΧΩΔΕ 

I. ΚΟΥΣΟΥΛΑΚΟΣ ΙΩΑΝ. ΧΡΥΣΙΚΟΠΟΥΛΟΣ 


Αριθ. 2/3479/0022 (3) 

Έγκριση ημερών κίνησης υπαλλήλων της ΓΓΔΕτου ΥΠΕ¬ 
ΧΩΔΕ που απασχολούνται με το έργο αποκατάστα¬ 
σης σεισμοπλήκτων για το έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.2685/99, «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ35/Α/18.2.99). 

2. Την αριθ. 2/63841/0022/31.8.99 κοινή απόφαση 
έγκρισης ημερών εκτός έδρας κίνησης υπαλλήλων που 
υπηρετούν στη ΓΓΔΕ και ΓΓΣΔΕ του ΥΠΕΧΩΔΕ (ΦΕΚ 
1867/Β/11.10.99). 

3. Τις διατάξεις του άρθρου 49 του Ν.2778/99 (ΦΕΚ 
295/Α/99). 

4. Το γεγονός ότι οι καταστρεπτικοί σεισμοί στον Ελ- 
λαδικό χώρο, έχουν δημιουργήσει σοβαρά προβλήμα¬ 
τα από τις ζημιές που προκάλεσαν στους κατοίκους 
των περιοχών αυτών και η ευθύνη αποκατάστασης των 
ζημιών ανήκει στις Υπηρεσίες της ΓΓΔΕ του ΥΠΕΧΩ¬ 
ΔΕ, το έργο των οποίων συνεχίζεται και απαιτείται συ¬ 
νεχής μετάβαση έμπειρων υπαλλήλων στις υπηρεσίες 
αυτές. 

5. Το γεγονός ότι από την εφαρμογή της παρούσας 
απόφασης προκαλείται δαπάνη 40.000.000 δρχ. για το 
έτος 2001 σε βάρος του ετήσιου προγράμματος Δημο¬ 
σίων Επενδύσεων της ΓΓΔΕ του ΥΠΕΧΩΔΕ, για την πλη¬ 
ρωμή δαπανών εκτός έδρας κίνησης και οδοιπορικών 
εξόδων των υπαλλήλων της ΓΓΔΕ του ΥΠΕΧΩΔΕ που 
απασχολούνται με το έργο αποκατάστασης ζημιών από 
τους σεισμούς. 

6. Την αριθ.2/74260/0004/15.10.99 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91», αποφασίζουμε: 


Εγκρίνουμε για το έτος 2001, την κίνηση και παραμονή 
εκτός έδρας των μονίμων και με σχέση εργασίας ιδιωτι¬ 
κού δικαίου υπαλλήλων της ΓΓΔΕ του ΥΠΕΧΩΔΕ, που 
απασχολούνται με το έργο αποκατάστασης των ζημιών 
από τους σεισμούς σε όλη τη χώρα, για εκτέλεση υπηρε¬ 
σίας, με διανυκτέρευση ή αυθημερόν επιστροφή ως κα¬ 
τωτέρω: 

Α. Γ ια το τεχνικό προσωπικό που εκτελεί χρέη προϊστα¬ 
μένου, στους ΤΑΣ Κοζάνης, Γρεβενών, Φλώρινας και στα 
ΓΑΣ Κόνιτσας, Πτολεμαϊδας καιΔεσκάτης: 

Ημέρες εκτός έδρας μέχρι 20 το μήνα, συνολικά μέχρι 
240 ημέρες το χρόνο. 

Β. Για το τεχνικό προσωπικό που εκτελεί χρέη προϊστα¬ 
μένου στους ΤΑΣ Αιγίου, Άμφισσας, Βαρθολομιού, Ζα¬ 
κύνθου, Λευκάδας, Μεσσηνίας, Πατρών, Πρέβεζας, Πύρ¬ 
γου και στο ΓΑΣ Ιστιαίας. 

Ημέρες εκτός έδρας μέχρι 20 το μήνα, συνολικά μέχρι 
240 ημέρες το χρόνο. 

Γ. Γ ια το τεχνικό προσωπικό της ΥΑΣ που μετακινείται 
στους ΤΑΣ και ΓΑΣ σε όλη τη χώρα: 

Ημέρες εκτός έδρας μέχρι 18 το μήνα, συνολικά μέχρι 
216 ημέρες το χρόνο. 

Δ. Γ ια το τεχνικό και διοικητικό προσωπικό που μετακι¬ 
νείται στον ΤΑΣ Πρέβεζας και στο ΓΑΣ Ιστιαίας: 

Ημέρες εκτός έδρας μέχρι 20 το μήνα, συνολικά μέχρι 
240 το χρόνο. 

Ε. Γ ια το διοικητικό προσωπικό που εκτελεί χρέη υπο¬ 
λόγου στους ΤΑΣ Κοζάνης, Γ ρεβενών, Φλώρινας και στα 
ΓΑΣ Κόνιτσας Πτολεμαϊδας καιΔεσκάτης. 

Ημέρες εκτός έδρας μέχρι 20 το μήνα, συνολικά μέχρι 
240 ημέρες το χρόνο. 

Στ. Για τους οδηγούς της ΥΑΣ και ΥΑΣΒΕ που μετακι¬ 
νούνται σε όλες τις υπηρεσίες σεισμοπλήκτων αρμοδιό¬ 
τητας ΥΑΣ και ΥΑΣΒΕ: 

Ημέρες εκτός έδρας μέχρι 18 το μήνα, συνολικά μέχρι 
216 ημέρες το χρόνο. 

Κατά τα λοιπά ισχύειη αριθ.2/63841/0022/31.8.99 (ΦΕΚ 
1867/Β/11.10.99) κοινή απόφαση έγκρισης ημερών εκτός 
έδρας κίνησης υπαλλήλων που υπηρετούν στη ΓΓΔΕ και 
ΓΓΣΔΕ του ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2001 
Οι Γ ενικοί Γ ραμματείς 

Δημ/κής Πολιτικής Δημοσίων Έργων 

Υπ. Οικονομικών ΥΠΕΧΩΔΕ 

I. ΚΟΥΣΟΥΛΑΚΟΣ ΙΩΑΝ. ΧΡΥΣΙΚΟΠΟΥΛΟΣ 


Αριθ. 2/3330/0022 (4) 

Καθιέρωση υπερωριακής εργασίας υπαλλήλων του Γ ρα¬ 
φείου του Γ ενικού Γ ραμματέα Λαϊκής Επιμόρφωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85, όπως 
συμπληρώθηκε με το αρ.27 του Ν.2081/82 και αντικατα- 
στάθηκε με το αρ.1 του Ν.2469/97. 

2. Τις διατάξεις του αρ.18 του Ν.2470/1997 περί ανα- 

μόρφωσης του ενιαίου μισθολογίου όπως αντικαταστά- 
θηκε με το αρ.ΐδτου Ν.2592/98. 

3. Την αρ.1107147/1239/0006 Α /4.10.96 κοινή απόφαση 
του Πρωθυπουργού και του Υπ. Οικονομικών. 

4. Την αριθ.2/74260/0022/15.10.1999 ΚΥΑ «Μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91». 

5. Την πράξη του Υπουργικού Συμβουλίου αριθ.88/ 
2.8.85 «Οργάνωση και λειτουργία Πολιτικών Γραφείων 
μελών της Κυβέρνησης και Υφυπουργών όπως συμπλη¬ 
ρώθηκε και τροποποιήθηκε με την αριθμ.377/4.10.95 
ΠΥΣ. 

6. Την ανάγκη εύρυθμης λειτουργίας του Γραφείου του 
Γενικού Γραμματέα Λαϊκής Επιμόρφωσης, αποφασίζουμε: 

Καθιερώνουμε υπερωριακή εργασία με αμοιβή για 
τρεις (3) υπαλλήλους του γραφείου του Γ ενικού Γ ραμμα¬ 
τέα Λαϊκής Επιμόρφωσης για το χρονικό διάστημα Ιανου- 
αρίου-Ιουνίου του 2001 και μέχρι πενήντα πέντε (55) ώρες 
το μήνα για κάθε υπάλληλο (55 απογευματινές ώρες). 

Οι ώρες υπερωριακής εργασίας των υπαλλήλων αυτών 
ορίζονται από τη λήξη του ωραρίου εργασίας και μέχρι 
της 22ης ώρας για κάθε εργάσιμη ημέρα. 

Η δαπάνη των υπερωριών βαρύνει τον προϋπολογισμό 
της Γ ενικής Γ ραμματείας Λαϊκής Επιμόρφωσης. 

Προκαλείται δαπάνη ενός εκατομμυρίου τριακοσίων 
τριάντα μίας χιλιάδων δέκα (1.331.010) δρχ. για ένα εξά¬ 
μηνο και υπάρχουν οι αναγκαίες πιστώσεις στον προϋπο¬ 
λογισμό του 2001 της Γ.Γ.Λ.Ε. -19-640 Κ.Α. Ε. 0511. 

Η παρούσα απόφαση να δημοσιευθεί στηγ Εφημερίδα 
της Κυβερνήσεως. 


Αθήνα, 1 Φεβρουάριου 2001 
Οι Γ ενικοί Γ ραμματείς 

Δημ/κής Πολιτικής Υπ. Εθνικής Παιδείας 

Υπ. Οικονομικών και Θρησκευμάτων 

I. ΚΟΥΣΟΥΛΑΚΟΣ ΑΘΑΝ. ΤΣΟΥΡΟ ΠΛΗΣ 


Αριθ. 2/8178/0022 (5) 

Καθιέρωση υπερωριακής και λοιπής εργασίας για οκτώ 
(8) αστυνομικά όργανα της προσωπικής ασφάλειας 
του Υπουργού και του Γενικού Γ ραμματέα του Υπουρ¬ 
γείου Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 
57 Α’). 

2. Την ανάγκη υπερωριακής απασχόλησης πέρα από το 
κανονικό ωράριο ή κατάτις Κυριακές και εξαιρέσιμες ημέ¬ 
ρες ή κατά τις νυχτερινές ώρες για την προσωπική ασφά¬ 
λεια του Υπουργού και του Γενικού Γραμματέα του 
Υπουργείου Δικαιοσύνης». 

3. Την υπ’αριθμ. 2/80345/0004/8.11.1999 Απόφαση 
«Μεταβίβαση Εξουσίας υπογραφής», σύμφωνα με το άρ¬ 
θρο 7παρ.1 του Ν. 1943/91 (Φ.Ε.Κ.δΟΑ’), αποφασίζουμε: 

Εγκρίνουμε την υπερωριακή και λοιπή απασχόλησητων 
οκτώ (8) αστυνομικών οργάνων των εντεταλμένων για την 


ασφάλεια του Υπουργού και του Γενικού Γ ραμματέα του 
Υπουργείου Δικαιοσύνης, για το χρονικό διάστημα από 
1.1.2001 μέχρι30.6.2001 και μέχρι ενενήντα (90) ώρες συ¬ 
νολικά κατά μήνα για τον καθένα, που κατανέμονται ως 
εξής: 

Α) Είκοσι (20) ώρες για υπερωριακή εργασία απογευ¬ 
ματινών ωρών και μέχρι την 22η ώρα. 

Β) Σαράντα (40) ώρες για νυχτερινή εργασία εργασίμων 
ημερών που παρέχεται από την 22η ώρα μέχρι την 6η 
πρωινή και 

Γ) Τριάντα (30) ώρες για εργασία ημερήσια ή νυχτερινή 
που παρέχεται Κυριακές και εξαιρέσιμες ημέρες πέραν 
της υποχρεωτικής. 

Η πραγματοποίηση των ωρών υπερωριακής κ.λπ. εργα¬ 
σίας, θα βεβαιώνεται κάθε φορά με πράξη του Υπουργού 
Δικαιοσύνης. 

Τα άτομα που θα μετέχουν στα ανωτέρω συνεργεία 
υπερωριακής κ.λπ. απασχόλησης ορίζονται με απόφαση 
του Υπουργού Δικαιοσύνης. 

Από την απόφαση αυτή προκαλείται δαπάνη 5.953.920 
σε βάρος του Κρατικού Προϋπολογισμού για το έτος 
2001, η οποία θα βαρύνει το φορέα 17-110 και ΚΑΕ 0531 
στον οποίο έχειεγγραφείπίστωσηδραχμών5.800.000και 
ΚΑΕ 0532 στον οποίο έχει εγγράφει πίστωση δραχμών 
5.800.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου 

Υπ. Οικονομικών Δικαιοσύνης 

I. ΚΟΥΣΟΥΛΑΚΟΣ ΠΡΟΔΡ. ΑΣΗΜΙΑΔΗΣ 

Αριθ. 2/4134/0022 (6) 

Καθιέρωση απογευματινής εργασίας σε υπαλλήλους 
του Υπουργείου Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη 

Ι.-Τις διατάξεις του άρθρου 15 του Ν.2592/1998 (ΦΕΚ 
57Α). 

2. - Την ανάγκη καθιέρωσης απογευματινής εργασίας 
για έξι (6) υπαλλήλους που υπηρετούν στην Κεντρική 
Υπηρεσία του Υπουργείου Δικαιοσύνης, για την τακτο¬ 
ποίηση των Αρχείων της Υπηρεσίας. 

3. - Το γεγονός ότι από την απόφαση αυτή προκαλείται 
δαπάνη 4.050.000 δρχ. σε βάρος του κρατικού προϋπο¬ 
λογισμού, η οποία θα αντιμετωπισθεί από τις εγγεγραμ¬ 
μένες πιστώσεις του φορέα 17-110 ΚΑΕ 0511. 

4. - Την αριθμ. 2/80345/0004/8.11.99 απόφαση «Μεταβί¬ 
βαση εξουσίας υπογραφής» σύμφωνα με το άρθρο 7 
παρ.1 του Ν. 1943/91 (Φ. Ε. Κ. 50Α’), αποφασίζουμε: 

1. Εγκρίνουμε την καθιέρωση απογευματινής εργασίας 
σε έξι (6) υπαλλήλους που εργάζονται στην Κεντρική Υπη¬ 
ρεσία του Υπουργείου Δικαιοσύνης, για το χρονικό διά¬ 
στημα από 1.1.2001 μέχρι 30.6.2001 και για ενενήντα (90) 
ώρες κατά μήνα για κάθε υπάλληλο. 

Από την απόφαση αυτή προκαλείται δαπάνη 4.050.000 

δρχ. σε βάρος του κρατικού προϋπολογισμού για το έτος 
2001, η οποία θα βαρύνει το φορέα 17-110 ΚΑΕ 0511 στον 
οποίο έχει εγγράφει 67.100.000 πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γενικοί Γραμματείς 

Δημ/κής Πολιτικής Υπουργείου 

Υπ. Οικονομικών Δικαιοσύνης 

I. ΚΟΥΣΟΥΛΑΚΟΣ ΠΡΟΔΡ. ΑΣΗΜΙΑΔΗΣ 


Αριθ. 2/8201/0022 (7) 

Υπερωριακή και λοιπή απασχόληση δύο οδηγών στο Πο¬ 
λιτικό γραφείο του Υπουργού Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

Ι.-Τις διατάξεις του άρθρου 15του Ν.2592/1998 (ΦΕΚ 
57Α). 

2. - Την ανάγκη υπερωριακής απασχόλησης πέρα από 
το κανονικό ωράριο ή κατά τις Κυριακές και εξαιρέσιμες 
ημέρες ή κατά τις νυχτερινές ώρες για την εξυπηρέτηση 
του Πολιτικού Γ ραφείου του Υπουργού. 

3. - Την αριθμ.2/80345/0004/8.11.99 απόφαση «Μεταβί¬ 
βαση εξουσίας υπογραφής» σύμφωνα με το άρθρο 7 
παρ.1 του Ν. 1943/91 (Φ.Ε.Κ. 50Α’), αποφασίζουμε: 

Εγκρίνουμε την υπερωριακή καιλοιπή απασχόληση δύο 
(2) υπαλλήλωντου Πολιτικού Γραφείου του Υπουργού Δι¬ 
καιοσύνης για το χρονικό διάστημα από 1-1-2001 μέχρι 
31-12-2001 και μέχρι ενενήντα (90) ώρες συνολικά κατά 
μήναγιατον καθένα, έκτων οποίων 20 ώρες υπερωριακής 
εργασίας, 30 ώρες νυχτερινής εργασίας και 40 ώρες ερ¬ 
γασίας Κυριακών και εξαιρέσιμων ημερών, με συνολικό 
αριθμό ωρών 2.160 για όλο το χρόνο. 

Η συνολική δαπάνη ανέρχεται στο ποσό των 3.099.120 
δρχ. και θα καλυφθεί από τον Ειδικό φορέα 17110 ΚΑΕ 
0511 και ΚΑΕ 0512. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου 

Υπ. Οικονομικών Δικαιοσύνης 

I. ΚΟΥΣΟΥΛΑΚΟΣ ΠΡΟΔΡ. ΑΣΗΜΙΑΔΗΣ 


Αριθ. 2/8197/0022 (8) 

Καθιέρωση υπερωριακής απασχόλησης υπαλλήλων της 
Κεντρικής Υπηρεσίας του Υπουργείου Δικαιοσύνης 
που υπηρετούν στο τμήμα Ποινικού Μητρώου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 57 
Α’) 

2. Την ανάγκη καταβολής αποζημίωσης υπερωριακής 


απασχόλησης, για την αντιμετώπιση εξαιρετικών ανα¬ 
γκών του Τμήματος Ποινικού Μητρώου, για την εφαρμο¬ 
γή του άρθρου 16 του Ν.2434/96, σχετικά με την έκδοση 
«κάρτας προσωρινής αδείας παραμονής αλλοδαπών». 

3. Την υπ’αριθμ. 2/80345/0004/8.11.1999 Απόφαση 
«Μεταβίβαση Εξουσίας υπογραφής», σύμφωνα με το άρ¬ 
θρο 7 παρ.1 του Ν. 1943/91 (Φ.Ε.Κ.δΟΑ’). 

4. Το γεγονός ότι από την απόφαση αυτή προκαλείται 
δαπάνη 8.000.010 δρχ. σε βάρος του κρατικού προϋπο¬ 
λογισμού, που θα αντιμετωπισθεί από τις πιστώσεις του 
ειδ.φορέα 17-110 ΚΑΕ 0511, αποφασίζουμε: 

Εγκρίνουμε την καθιέρωση υπερωριακής εργασίας, απο¬ 
γευματινών ωρών και μέχρι την 22η ώρα, είκοσι (20) υπαλ¬ 
λήλων της Κεντρικής Υπηρεσίας του Υπουργείου Δικαιοσύ¬ 
νης, που προσφέρουν εργασία στο Τμήμα Ποινικού Μητρώ¬ 
ου, για το χρονικό διάστημα από 1.1.2001 μέχρι 30.6.2001 
και για πενήντα (50) ώρες το μήνα για τον καθένα. 

Από την απόφαση αυτή προκαλείται δαπάνη 8.000.010 
σε βάρος του κρατικού προϋπολογισμού για το έτος 
2001, η οποία θα βαρύνει το φορέα 17-110 ΚΑΕ 0511 στον 
οποίο έχει εγγράφει πίστωση, 67.100.000 δρχ. 

Υπεύθυνη για την παρακολούθηση και τον έλεγχο της 
πραγματικής παροχής της υπερωριακής εργασίας ορίζε¬ 
ται η Παρή Κοντοδιού, Προϊσταμένη της Δ/νσης Απονο¬ 
μής Χάριτος και Ποινικού Μητρώου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου 

Υπ. Οικονομικών Δικαιοσύνης 

I. ΚΟΥΣΟΥΛΑΚΟΣ ΠΡΟΔΡ. ΑΣΗΜΙΑΔΗΣ 


Αριθ. 2/8461/0022 (9) 

Καθιέρωση εργασίας Κυριακών και εξαιρέσιμων ημερών 
προς συμπλήρωση της εβδομαδιαίας υποχρεωτικής 
για τους νυχτοφύλακες της Κ.Υ. του Υπουργείου Δι¬ 
καιοσύνης. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 57 

Α’) 

2. Την ανάγκη καταβολής αποζημίωσης νυχτερινών και 
εξαιρέσιμων ωρών στους τρεις (3) νυχτοφύλακες , δεδο¬ 
μένου ότι εκτελούν υπηρεσία κατά τις νυχτερινές ώρες- 
εξαιρέσιμες ημέρες για συμπλήρωση του κανονικού ωρα¬ 
ρίου εργασίας. 

3. Την υπ’ αριθμ. 2/80345/0004/8-11-1999 Απόφαση 
«Μεταβίβαση Εξουσίας υπογραφής», σύμφωνα με το άρ¬ 
θρο 7 παρ.1 του Ν. 1943/91 (Φ.Ε.Κ.δΟΑ’). 

4. Το γεγονός ότι από την εφαρμογή της απόφασης αυ¬ 
τής προκαλείται δαπάνη 775.008 δρχ. που θα καλυφθεί 
από την εγγεγραμμένη στον προϋπολογισμό του Υπουρ¬ 
γείου Δικαιοσύνης (Φ.17-110 και Κ.Α.Ε. 0512) πίστωση, 
αποφασίζουμε: 

Εγκρίνουμε την καθιέρωση ημερήσιας εργασίας κατά 
τις Κυριακές και εξαιρέσιμες ημέρες, για τη συμπλήρωση 

εβδομαδιαίας υποχρεωτικής εργασίας για τον καθένα 
από τους τρεις (3) νυχτοφύλακες της Κεντρικής Υπηρε¬ 
σίας του Υπουργείου Δικαιοσύνης για το χρονικό διάστη¬ 
μα από 1.1.2001 μέχρι 30.6.2001, κατά μήνα: 

είκοσι τέσσερεις (24) ώρες ημερήσιας εργασίας κατά 
τις Κυριακές και εξαιρέσιμες ημέρες, για τη συμπλήρωση 
της εβδομαδιαίας υποχρεωτικής εργασίας 

Υπεύθυνη για την παρακολούθηση και τον έλεγχο της 
νυχτερινής εργασίας εργασίμων ημερών καθώς και της 
νυχτερινής και ημερήσιας εργασίας κατά τις Κυριακές και 
εξαιρέσιμες ημέρες για τη συμπλήρωση εβδομαδιαίας 
υποχρεωτικής εργασίας, ορίζεται η προϊσταμένη της 
Γραμματείας της Κεντρικής Υπηρεσίας του Υπουργείου 
Δικαιοσύνης Παναγιώτα Χαλαστάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου 

Υπ. Οικονομικών Δικαιοσύνης 

I. ΚΟΥΣΟΥΛΑΚΟΣ ΠΡΟΔΡ. ΑΣΗΜΙΑΔΗΣ 

Αριθ. 2/8463/0022 (10) 

Υπερωριακή απασχόληση υπαλλήλων της Κεντρικής 
Υπηρεσίας του Υπουργείου Δικαιοσύνης που συμμε¬ 
τέχουν στην Εθνική Διακλαδική άσκηση «ΑΛΕΞΑΝ¬ 
ΔΡΟΣ 2001». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ57 

Α’) 


2. Την ανάγκη υπερωριακής απασχόλησης πέρα από το 
κανονικό ωράριο για τη συμμετοχή στην Εθνική Διακλαδι- 
κή Άσκηση «ΑΛΕΞΑΝΔΡΟΣ 2001», τριών (3) υπαλλήλων 
της Κεντρικής Υπηρεσίας του Υπουργείου Δικαιοσύνης. 

3. Το γεγονός ότι από την απόφαση αυτή προκαλείται 
δαπάνη 148.718 δρχ. σε βάρος του Κρατικού Προϋπολο¬ 
γισμού, που θα αντιμετωπισθεί από τις πιστώσεις του 
ειδ.φορέα 17-110 ΚΑΕ 0511. 

4. Την υπ’αριθμ. 2/80345/0004/8.11.1999 Απόφαση 
«Μεταβίβαση Εξουσίας υπογραφής», σύμφωνα με το άρ¬ 
θρο 7 παρ.1 του Ν. 1943/91 (Φ.Ε.Κ.δΟΑ’), αποφασίζουμε: 

Εγκρίνουμε την υπερωριακή απασχόληση 106 ωρών πέ¬ 
ρα από το κανονικό ωράριο τριών (3) υπαλλήλων της Κε¬ 
ντρικής Υπηρεσίας του Υπουργείου Δικαιοσύνης, για το 
χρονικό διάστημα από 3.2.2001 μέχρι9.2.2001 για τη συμ¬ 
μετοχή τους στην Εθνική Διακλαδική Άσκηση ετοιμότη¬ 
τας της Γενικής Γραμματείας Πολιτικής Προστασίας 
«ΑΛΕΞΑΝΔΡΟΣ 2001». 

Από την απόφαση αυτή προκαλείται δαπάνη 148.718 
δρχ. που θα καλυφθεί από την εγγεγραμμένη στον προϋ¬ 
πολογισμό του Υπουργείου Δικαιοσύνης (Φ 17-110 και 
ΚΑΕ 0511) πίστωση. 

Υπεύθυνη για την παρακολούθηση και τον έλεγχο της 
πραγματικής παροχής υπερωριακής εργασίας, ορίζεται η 
Γεωργία Μηλιώνη, Προϊσταμένη του Τμήματος Πολιτικού 
Σχεδιασμού Έκτακτης Ανάγκης του Υπουργείου Δικαιο¬ 
σύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου 

Υπ. Οικονομικών Δικαιοσύνης 

I. ΚΟΥΣΟΥΛΑΚΟΣ ΠΡΟΔΡ. ΑΣΗΜΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




